paragraph_text: Svoje prve dojmove iz Varšave Singer opisuje u memoarskoj prozi – "Mladi čovjek u potrazi za ljubavlju". Objavljena je na engleskom jeziku iste godine kada je primao Nobelovu nagradu, dakle 1978.godine. Svoj prvi roman nazvao je "Sotona u Goraju". Radnja je smještena u Poljskoj u XIX. stoljeću. Priča je to o lažnom Mesiji i mesijanstvu koji izaziva histeriju.